[{"text_idx": "#000001", "text": "Canllaw ar gyfer sgyrsiau llesiant"}, {"text_idx": "#000005", "text": "Mae\u2019r canllaw wedi\u2019i ddatblygu er mwyn cynorthwyo i gynnal sgyrsiau llesiant yn y gweithle, ac i adnabod anghenion cefnogi pan yn briodol. Er y gall yr adnodd hwn gynorthwyo i gefnogi iechyd meddwl da fel rhan o brofiadau gwell yn y gwaith, nid yw\u2019r adnodd yn canolbwyntio ar y ffactor hwn yn benodol."}, {"text_idx": "#000006", "text": "Mae\u2019r canllaw ar-lein yn gyfres lled-strwythuredig o gwestiynau yngly\u0302n a\u0302 phrofiadau yn y gwaith, a gellir ei ddefnyddio yn hyblyg yn o\u0302l y sefyllfa."}, {"text_idx": "#000007", "text": "Pryd fydd canllaw sgyrsiau llesiant GIG Cymru a gofal cymdeithasol ar gael, a phwy all ei ddefnyddio?"}, {"text_idx": "#000009", "text": "Pwy ddylai ddefnyddio\u2019r Canllaw sgyrsiau llesiant?"}, {"text_idx": "#000010", "text": "Gall pawb ddefnyddio\u2019r Canllaw sgyrsiau llesiant. Efallai y bydd rheolwyr yn penderfynu ei ddefnyddio i gael sgyrsiau gyda\u2019u haelodau staff, neu gall aelodau staff unigol ei ddefnyddio i feddwl am eu hanghenion llesiant eu hunain. Efallai y bydd rhai grwpiau staff yn penderfynu ei ddefnyddio i gynnal sgyrsiau ar y cyd."}, {"text_idx": "#000011", "text": "Rydym yn gwybod bod gwaith yn gallu cael effaith bwysig a chadarnhaol ar ein llesiant, yn ogystal a\u0302 rhoi strwythur i ni, gwneud i ni deimlo\u2019n rhan o rywbeth, a rhoi ymdeimlad o bwrpas, hunaniaeth a chyflawniad i ni. Fodd bynnag, gall gwaith gael effaith negyddol ar ein llesiant heb fod mor amlwg a\u0302 hynny. Mae rhai adnoddau sy\u2019n canolbwyntio ar y ffactorau seicolegol a chymdeithasol ar gyfer llesiant yn y gwaith. Bwriedir i\u2019r canllaw hwn gael ei ddefnyddio fel man cychwyn i drafod y ffactorau llesiant hynny gan arwain at sgyrsiau sydd wedi eu cynllunio, camau gweithredu neu gyfeirio at adnoddau defnyddiol."}, {"text_idx": "#000012", "text": "Pam ddylwn i gael sgwrs llesiant?"}, {"text_idx": "#000013", "text": "Ceir tystiolaeth sy\u2019n dangos pwysigrwydd siarad yn rhagweithiol, yn agored ac yn onest gyda\u2019n gilydd yngly\u0302n a\u0302\u2019n hanghenion llesiant unigol ein hunain, a\u2019n gilydd. Gall hyn fod yn fath gwahanol o sgwrs, ac mae\u2019n bosibl na fyddai modd datrys popeth sy\u2019n cael ei godi yn syth. Fodd bynnag, gall cymryd yr amser i gael sgwrs ystyrlon gydnabod materion pwysig o leiaf, a chychwyn y broses o ddod o hyd i ddatrysiadau."}, {"text_idx": "#000014", "text": "Beth sy\u2019n digwydd ar o\u0302l defnyddio\u2019r Canllaw?"}, {"text_idx": "#000015", "text": "Rydych chi\u2019n cael eich annog i gytuno ar gyfres o gamau gweithredu gyda\u2019r person neu\u2019r grw\u0302p yr ydych chi\u2019n cael y sgwrs a\u0302 nhw. Gofynnir ichi gwblhau ffurflenni gwerthuso byr a fydd o gymorth i barhau i ddatblygu\u2019r canllaw hwn."}, {"text_idx": "#000017", "text": "Ar o\u0302l mewngofnodi, dewiswch naill ai'r fersiwn Cymraeg neu Saesneg o'r canllaw ac ymlwybrwch drwy'r cynnwys."}, {"text_idx": "#000018", "text": "Angen cymorth? Mae sgwrs fyw ar gael ar y llwyfan (ochr dde gwaelod y sgrin), neu ffoniwch y ddesg gymorth eDdysgu ar 01443 848636 neu e-bostiwch elearning@wales.nhs.uk."}, {"text_idx": "#000020", "text": "Mae\u2019n bosibl na fydd rhai o\u2019r dogfennau o ffynonellau allanol ar gael yn Gymraeg."}, {"text_idx": "#000021", "text": "1. Mewngofnodi i hunanwasanaeth gweithwyr"}, {"text_idx": "#000022", "text": "2. Dewiswch yr Hafan Dysgu"}, {"text_idx": "#000023", "text": "3. Ar y dudalen hon ewch i'r blwch testun gwag"}, {"text_idx": "#000024", "text": "4. Ar gyfer y fersiwn Saesneg chwiliwch gan ddefnyddio \u2018well-being conversation guide\u2019, yna \u2018Go\u2019"}, {"text_idx": "#000026", "text": "5. Bydd teitl y canllaw yn cael ei arddangos, nawr cliciwch \u2018cofrestru\u2019"}, {"text_idx": "#000027", "text": "6. Bydd y Canllaw nawr yn cael ei restru, cliciwch y botwm chwarae ar yr ochr dde:"}, {"text_idx": "#000028", "text": "7. Ymlwybrwch drwy'r cynnwys ac ar o\u0302l ei gwblhau bydd eich statws yn cael ei ddiweddaru:"}, {"text_idx": "#000029", "text": "Cliciwch ar y ddolen yma:"}]